open-index/open-wikipedia-markdown huggingface dataset:
Нушател

**Нушател**,  *Neuchâtel* — город з обывательством над  в Швайцу, в округу Нушател, административный центер кантона Нушател.

## Полога
Лежить на западѣ штату, на сѣверозападном березѣ озера Нушател, в устю рѣкы Сейон, часточно на убочах горы Шомон (), а часточно на землях, одвойованых од озера. Оддаленый о  од французской границѣ.

## История
Перва упоминка походить з року 1011, од року 1214 достав права вольного города. В року 1406 вступив до вѣчного союза зоз кантоном Берн. В роках 1512–1529 быв окупованый швайчарскым войском, и в том часѣ векшина обывательох прияла калвинску вѣру. Подля Вестфалского миру (1648) грофство Нушател достало статус суверенного княжества, а од року 1707 по династичном спорѣ перешло под владу прусского краля. В року 1815 Нушател вступив до Швайчарской конфедерации, в року 1848 выголосив републику, в року 1857 прусскы монархы одказали ся од претензий на Нушател. 

## Култура и наука
Нушател надзвычайно богатый на културны и архитектурны памяткы. Научны и културны инштитуции: Нушателска универзита, основана в року 1838 як академия наук, Инштитут физикы, Нушателскый инштитут микротехнологий (IMT), Швайчарскый центер електроникы и микротехнологий (CSEM), Швайчарска лаборатория годинарства, археологичный музей (2001), етнографичный музей, публична универзитна библиотека (1835), Центер умѣня (1995), Центер  (2000), иншы музеи. 

Каждорочны фестивалы: 
* марец — карневал Нушатела
* юн–юл — меджинародный филмовый фестивал фантастикы
* септембер — фестивал винарства
* октобер — швайчарскый годинковый ярмарок

## Жерела и одказы
* 
* 
* 

## Референции
Нумерованя комунит в Швайцу

**Нумерованя комунит в Швайцу** належить ку компетенции Федералного бюро штатистикы,  *Bundesamt für Statistik (BFS)*,   *l'Office fédéral de la statistique (OFS)*,  *Ufficio federale di statistica (UST)*,  
*Uffizi federal da statistica (UFS)*.

Швайц дѣлить ся на 26 кантоны, котрым призначены идентификачны числа од 1 до 26. Про каждый кантон придѣленый россяг идентификачных нумерох, з котрых ся поеден призначать каждой комунитѣ.

## Жерела и одказы
* 

## Референции
Нушател (кантон)

**Република и кантон Нушател**,  *Neuchâtel*,  *Neuenburg* — франкоязычный кантон на западѣ Швайцу. Административный центер — город Нушател. 

## Полога и районизация

Кантон Нушател межуе з Франциев на сѣверозападѣ и озером Нушател на юговыходѣ, з кантонами Берн на сѣверовыходѣ и Во на югозападѣ. Найнизше пасмо кантона, што ся тягне вздовж озера, называне Винниця (Le Vignoble) або Побережа (Le Littoral)— район винарства. Высше положены суть горскы долины з середньов вышков  з котрых двѣ найвекшы Травер (Val-de-Travers) з рѣков Арез (L’Areuse) и Руз (Val-de-Ruz) з рѣков Сейон (Seyon), котры ся вливають в озеро Нушател. Найвысше положена часть кантона, Нушателскы горы (Montagnes neuchâteloises) з вышков около . В долинах и горах суть положены промыслово вывинуты локалиты, меджи котрыма индустриалный центер Ла Шо-де-Фон, найвекшый город кантона.

## История
Латинска назва *Novum Castellum* (Новый замок, Neuchâtel) была найпервѣ упомянута в тестаментѣ краля Бургундии Рудолфа III., котрый умер в року 1032. Его панство поступно выростало и в року 1373 уже занимало територию днешнього кантона. В руках французскых володарьох было до року 1707, коли вымерла Орлеанско-Лонгвилска династия, а пак перешло под владу Пруссии. В року 1815 княжество Нушател вступило до Швайчарской конфедерации, як едина ей нерепубликанска часть. але уже в року 1848 было выголошено за републику, а в року 1857 доконця и прусскы монархы одказали ся од претензий на Нушател.

До року 2018 кантон быв административно члененый на 6 округы:
* Будри
* Вал-де-Руз
* Вал-де-Травер
* Ла Шо-де-Фон
* Ле Локл
* Нушател
Од 1. януара 2018 тоты округы уж суть лем про штатистику, административно вшиткы 31 комунит суть подряджены прямо владѣ кантона.

## Обывательство
Обывательство переважно франкоязычне и протестантске. Школоповинный вѣк од 4 до 11 рокы. Около 60%  суть затруднены во сферѣ служеб. Около 74% суть швайчарскы горожане, иншы — чужоземцѣ (2015). 

## Жерела и одказы
* 
* 

## Референции
Берн (кантон)

**Кантон Берн**,  *Kanton Bern*;  *Canton de Berne* — другый найвекшый зоз 26 швайчарскых кантонох ай подля плохы (по Граубюнденѣ), ай подля обывательства (по Цюриху). Административный центер кантона, а заедно и «федералный город» Швайца — Берн.

Кантон Берн  билингвалный и станом на 31. децембер 2019 мав 1 039 474 обывательох, з котрых 16,6% были чужоземцѣ.

## Полога
Кантон Берн положеный в западной серединной части Швайцу, а на сѣверѣ межуе з кантонами Юра и Золотурн, на западѣ — з кантонами Нушател, Фрибур и Во, на югу — з кантоном Вале, на выходѣ — з кантонами Ури, Нидвалден, Обвалден, Луцерн и Ааргау.
 
## История
В року 1191 быв заложеный замок Берн як еден з оборонных пунктох Священной римской империи. В року 1292 в городѣ быв створеный парламент, а на другый рок император потвердив право Берна самому выбирати собѣ своих рыхтарьох  (шултгайсох). 6. марца 1353 Берн прилучив ся ку союзу регионох и городох при Фирвалдштетском озерѣ — тот датум поважованый за момент його вступу до  Швайчарской конфедерации. В роках 1360–1370 Берн достав право завойованя и прилучѣня ку собѣ (яко же про Империю) новых територий, а в року 1415 — право самому справовати завойованы колонии. Де факто, Берн пановав над цѣлов конфедерациев. В року 1648 подля Вестфалского мира Берн ся осамостатнив од Священной римской империи. Французска револуция, а пак поражка Наполеона Бонапарта означали конець «старого режима» и панованя Берна в Швайчарской конфедерации. Покорены ним землѣ назад ся стали самостатныма кантонами, а од року 1815 под меджинародныма гаранциями, подля Вѣденьского конгреса (1815).

## Административне членѣня

Од 1. януара 2010 кантон Берн подѣленый на 10 административных окресох (Verwaltungskreis):

## Жерела и одказы
* 
* 
* 
* 

## Референции
Цюрих

**Цюрих** ( *Zürich*,  *Zurich*,  *Zurigo*) — город з обывательством над  в Швайцу, в округу Цюрих, административный центер кантона Цюрих. Найвекшый город Швайчарской конфедерации,  финанчный, културный и промысловый центер.

## Полога
Лежить в алпском окружѣню на сѣверозападѣ Цюрихского озера, меджи двома залѣсненыма нагорями, в оддалѣню около  на сѣвер од подгоря Алп. Через город течуть двѣ рѣкы, Лиммат и Зил.

## История
Основаный Римлянами яко мытный пост *Turicum*, поступно выростав на торговый город на выгодном скрижованю европскых торговых дорог. В року 1218 достав статус имперского вольного города, а в року 1351 вступив до Швайчарской конфедерации и став ся центром кантона.

## Наука и култура
Цюрих — центер едукации и научных выгледовань, еден з главных културных центрох Швайца. Ту суть научны и научно-продукчны лаборатории ряда высокотехнологичных транснационалных компаний (IBM, Google и др.). Меджи главныма высокыма школами — найвекша в конфедерации универзита з року 1833 (,  и научных працовникох, 2016) и Федерална высша технична школа (1855). В числѣ Нобеловых лавреатох — абсолвенты тых школ Алберт Айнштайн,  Вилгелм Конрад Рентген. Велике число музейох, библиотек, театрох ай иншых културных инштитуций, каждорочны меджинародны фестивалы.

## Економика
Од XX. стороча Цюрих ся став финанчным и економичным центром Швайца. В другой половцѣ XX. стороча текстилный промысел цѣлком утратив вагу, а продукция машин зачала доминовати. В тот час сектор служеб, наймя банкы и асекурачны компании, наберали вагу. Финанчный сектор в Цюриху выростав вдякы рѣшѣню Националного банка, сѣдлиска которого суть в Цюриху и Бернѣ, о створѣню Рады директорох в Цюриху, заведжѣню абсолутной конфиденциалности в банковой сферѣ и дочасне закрытя Лондонской золотой бурзы в року 1968. Банкы Цюриха моментално зареаговали и основали *Zürich Gold Pool*, организацию торговлѣ золотом, через котру Цюрих став ся едным з головных торговых центрох золота во свѣтѣ.

Во сферѣ служеб заняты 90%, з того половка в банково-финанчных службах; в промыслѣ — 10% працуючых. 50% даньовых приходох Цюриха суть од банково-финанчного сектора.

## Жерела и одказы
* 
* 
* 

## Референции
Янко Матушка

**Я́нко Мáтушка** ( *Janko Matúška*; , Долный Кубин, Австрийска империя – , там же) — словацкый поет романтизма, писатель, новинарь, автор текста словацкой гимны *[[Над Татров ся блискать]]*.

## Биография
Походив з родины ремеселника Юрая Матушкы и його жены Зузаны родж. Бенцуровой. По закончѣню гимназии в Гемерѣ штудовав теологию на евангелицком лицею в Братиславѣ (1839–1844), де ся спознав зо штуровцями. 

В лицею екзистовала *Cathedra Slavica* (Славянска катедра або иншак Катедра словенска прешпуркска, позднѣйше называна историками литературы *Катедра чехословацкого языка и литературы*, на чолѣ котрой стояв в том часѣ Людовит Штур, наступник Юрая Палковича. Штур, на роздѣл од Палковича, хотѣв розвивати литературный язык на основѣ людовой бесѣды середньословацкой, а пропаговав то ай своим штудентам, за што в децембрѣ 1843 быв суспендованый. На знак протеста в марцу 1844 з лицея одышли 22 штуденты, а быв меджи нима и Янко Матушка. Катедра надале пропаговала лем чешску старобиблийчину. 

Матушка склав екстерно испыт у евангелицкого суперинтенданта, жебы мав право учительовати, вернув ся на Ораву и в роках 1844–1848 працовав яко воспитатель в родинах в Оравском Подзамку. В револучных роках 1848–1849 зучастнив ся Словацкого повстаня, а по його поражцѣ ся мусѣв скрывати по лѣсах и горах, што тяжко засягло його здоровля.

14. януара 1851 ся оженив з Жофиев Веселовсков, варощанков з Наместова. Од того року а до року 1875, коли быв передчасно пензионованый служив на урядницкой службѣ. Але не быв щастливый: скламаный з неуспѣху револуции, утратившый стары приятельскы вязбы, часто не мав дяку, быв затерпнутый ку людьом, зачав ходити грати до касина. Урядницку роботу докончовав рядно, але не быв любленый меджи урядниками. Умер 56-рочный на наслѣдкы погоршуючого ся здоровля.

## Творба
Свои первы вершы и вершованы легенды зачав писати уже в часѣ штудий на Братиславском лицею. Писав, главнѣ, патриотичны вершы, даколи вершованы легенды, в котрых ся вдохновляв фолклором. Не так го интересовала сама история, скорѣй ся усиловав указати емоционалный живот героя и змальовати атмосферу, в котрой ся история одогравала. В драмѣ и прозѣ не досяг уровень своей поезии. Завершив свою литературную карьеру в револучны рокы , але, хоть його творба была невелика россягом, зарядив ся з нев меджи чоловых представительох Штуровской генерации.

### Поезия
* 1844 — *Nad Tatrou sa blýska*
* *Púchovská skala*
* *Svätý zákon*
* *Hrdoš*
* *Sokolíček plavý*
* *Preletel sokolík nad tichým Dunajom*
* *Slepý starec*
* *Po dolinách*
* *Vzdychy spod Lysice*
* *Kozia skala*

### Проза
* *Zhoda liptovská* (новела)

### Драма
* 1846 — *Siroty*

## Жерела и одказы
* 
*  
*   

## Референции
Конолфинген

**Конолфинген**,  *Konolfingen* — комунита з обывательством над  в Швайцу, в округу  кантона Берн.

## История
Комунита Конолфинген взникла в року 1933 злучѣньом комуниты *Гизенштайн* и комуниты *Шталден в Емменталу*. Але еще скорше, в року 1864 на желѣзничной линии Берн–Лангнау была отворена штация Конолфинген-Шталден, што дало зачаток економичному розвою. 
 
## Вызнамны родаци
* Фридрих Дюрренматт (1921–1990),  нѣмецкоязычный драматик и прозаик.

## Жерела и одказы
* '''Официална веб-сторона'''
* 
* 

## Референции
Сердцьова недостаточность

**Сердцьова недостаточность**,  *insufficientia cordis*,  *heart failure* — общый стан, коли сердцьова мускула не стискать ся и не увольнять ся ефективно, чим ся знижуе выконность сердця яко пумпы, и нарушать ся кружѣня кровли по цѣлому тѣлови. 

Сердечная недостаточность — сериозна проблема свѣтового здоровництва. Подля шацункох, по цѣлом свѣтѣ од того терплять над  особ. 

Сердечна недостаточность ся спочатку указуе при физичном перетяжѣню, а в далшых стадиях уж и в покою. Причина того, же сердце не годно звладнути кладену не нього затяж через великый объем кровли; при порухах клапок, передѣлок сердця, высоком опорѣ в судинах.

;Ризиковы факторы про сердцьову недостаточность:
* старшый вѣк (над 65 рокы)
* курѣня
* алкоголизм або пияцтво
* мала рухова активность
* отылость
* вецей огрожены суть мужѣ 
* ризико векше про тых, што скорше уже мали
** в родинѣ тоту хвороту
** сердцьовый напад
* ай тых, што мають
** поражены сердцьовы клапкы
** высоке кровне тиснѣня
** стенозу кровных судин
** цукровку

;Главны симптомы суть:задыхливость; запухнутя ног, напухнутя шийных вен, хрипы в плюцах, асцитис (запухнутя черева), звекшѣня печункы; частое битя сердця.

## Жерела и одказы
*  
* **Никифоров В. С.**: СЕРДЕЧНАЯ НЕДОСТАТОЧНОСТЬ //Большая российская энциклопедия. Том&nbsp;30. Москва, 2015,  Верзия: 2017. Одчитане: 05.01.2021https://old.bigenc.ru/medicine/text/3658172

## Референции

Катеґорія:Кардио-васкуларны хвороты
Катеґорія:Причины смерти
Озон

**Озон** — проста субстанція оксигену — O3 — ґаз.

Катеґорія:Ґазы
Визита старшой дамы

**Визита старшой дамы**,  *Der Besuch der alten Dame* — трагична комедия в трьох актах швайчарского нѣмецкоязычного прозаика и драматика Фридриха Дюрренматта; притча о всевладной моци гроши и благобыту, котра приведе нанич людску моралность.

Премьера ся грала з Терезов Гизе в главной роли 29. януара 1956 в Цюриху. Гра достала свѣтовый успѣх ай принесла своим авторам финанчну независимость.
## Сужет

### Акт 1
Комедия ся одогравать в мѣстечку Гюллен. Зачинать ся в часѣ, коли до того скрахованого закута вертать ся тамошна родачка Клара Вешер, днесь мултимилионарька Клер Заханасян. В давных роках ю одты, бывшу в тяжи, зраджену миленым, выѣли фалошницкы сполуобывателѣ. Через гамбургскы борделы привела ю дорога ку шаленой карьерѣ: побравши ся з милионарьом ся вознесла меджи найбогатшы люде на свѣтѣ. В мѣстечку чекають на ей приѣзд з найружовѣйшыма надѣями, бо Клара широко позната своев щедростьов. А так то и стало ся. Поправдѣ, Клара даруе свому родиску милиард: половку про мѣстечко, а другу — жебы роздѣлити меджи вшиткыма обывателями. За то хоче од них лем едно: ей бывшый миленый, Алфред Илл, мать умерти. Природно, вшиткы суть заскочены, а городоначалник од имени вшиткых достойно одмѣтуе понуку, бо они суть христиане, а лѣпше будуть жебраками, неж бы мали забити Илла. Клара на то спокойно одповѣдать, же не бѣда, она почекать.
### Акт 2
Клара жие в найлѣпшом готелу мѣстечка, а в окремой цимрѣ стоить привезена нев труна. До бовта Илла зачинають ходити худобны варощане, купуючи на довг найлѣпшы и найдорожшы товары, котры перед тым нигда собѣ не могли дозволити. Илл зачинать прозрѣвати. Атмосфера в мѣстечку ся затровлять. Илл иде ку полицайту, ку городоначалнику, священику, тоты го успокоюють, але он при том видить, же и они уж на себе скельтовали великы грошѣ, котры перед тым не мали. Илл чувствуе, же наростать психоза, пробуе з мѣстечка утѣкнути, але сполуобывателѣ идуть го «проводжати» на штацию, а розумѣе, же утѣкнути живым му не дадуть.
### Акт 3
Илл зрадженый вшиткыма. Городоначалник просить го, жебы як статочный чоловѣк учинив самогубство. На мѣстечковом сходѣ варощане едноголосно рѣшають, же з Иллом треба зробити конець. Городоначалник выголошуе од имени варощан, як они суть вдячны Иллови за свой одзысканый благобыт. Накурто гасне свѣтло. На сценѣ ся зъявлять дохтор, котрый по осмотрѣню мертвого  вызнавать, же умер од сердцьового нападу. Репортеры одогадують, же мог умерти од радости. Хор оспѣвуе щастя благобыту вывинутой цивилизации.

## Дѣдузнина
*Визита старшой дамы* зыскала Дюрренматтови свѣтову знамость. Нараз по цюрихской премьерѣ стала ся она едным з найгранѣйшых нѣмецкых титулох и в заграничу. В року 1964 ю сфилмовав австрийскый режисер Бернгард Викки.

## Жерела и одказы
* **Eva Šormová**: Dürrenmatt, Friedrich: Návštěva staré dámy //Vladimír Macura a kolektiv (eds.): Slovník světových literárních děl. 1/A-L. Vydání druhé. Praha, Odeon, 1989.   Ss.&nbsp;233–234. 

## Референции

Катеґорія:Німецка литература
Довжка

**Довжка** — физикална величина, числова характеристика протяглости.

Во векшинѣ систем мѣр единка довжкы — една з *основных*, через котры ся становлять иншы, *одведены*, единкы. В меджинародной системѣ единок (SI) за единку довжкы принятый метер.

Довжка ся векшинов позначать литерами **L** або **l**, од  *length =довжка*.

Довжка, плоха и объем суть мѣры едно-, дво- и тримѣрных геометричных объектох. Вшиткы три величины представляють из себе «великость» объекта. Довжка — тото великость одрѣзка линии, плоха — тото великость замкнутой области на двомѣрной плоскости, а объем — тото великость твердого тѣлеса. Формулы плохы и объема суть основаны на довжцѣ. Напримѣр, плоха круга — тото **π**, множене на квадрат довжкы його радиуса, а объем простокутной ладичкы — тото продукт трьох линѣйных мѣр: довжкы, ширины и вышкы.

## Жерела и одказы
* **Прохоров А.М.** (гл. ред.): Физическая энциклопедия в 5 томах. — Москва: Большая Российская энциклопедия, 1988-1998.  Том 3, 1992.  672 с.   
* 

## Референции
Долный Кубин

**Долный Кубин**,  *Unterkubin*,  *Alsókubin* — окресне мѣсто в Жилинском краю на Словакии.

## Полога
Лежить над рѣков Орава около  пониже Оравской преграды. Оддалене о  на сѣвер од Ружомберка и  на сѣверовыход од Мартина.

## Економика
Долный Кубин — живе, розвойове мѣсто, в котром суть можности достаня роботы. Меджи найвызнамнѣйшыма сталыма роботодателями суть фирмы з области машинарства, металообробкы ай електротехничного промыслу. В остатных роках ся ку тому додали реномованы компании, выробляючы компоненты про автомобиловый промысел. Наперек тому, вдякы модерным технологиям, задоваляючым найтвердшы екологичны нормы, територия мѣста и окресу належить ку зонам екологично чистым, з малыма емисиями.

## История
Долный Кубин ся експлицитно упоминать под роком 1381, хоть мав екзистовати уже в року 1325, коли упомянутьй Вышный Кубин. В року 1632 достав статус мѣста.

## Обывательство

## Вызнамны родаци
* Янко Матушка (*1821–†1877), поет, автор текста словацкой гимны 
* Павол Орсаг Гвездослав (*1849–†1921), найвекшый словацкый поет
* Ладислав Надаши-Йеге (*1866–†1940), чоловый словацкый прозаик
## Жерела и одказы
* 
* 
* '''Официалный сайт'''

## Референции


Dolny Kubin Hviezdoslavovo nam 2-1.JPG|1
Dolný Kubín, Saint Catherine church.JPG|2
Bysterec.jpg|3
Dolný Kubín, main square.jpg|4


:1 — Радниця в центрѣ мѣста
:2 — Костел св. Катарины Александрийской

:3 — Селитва Великый Быстрець
:4 — Центер мѣста
Жупа Арва

**Жупа Арва**, *Comitatus Arvensis*, *Árva vármegye*, *Oravská stolica/župa* — жупа Мадярского кральовства од XIV. стороча до року 1920. 

Днесь даколишня територия той жупы звекша тотожна з регионом Орава в Словакии, а мала часть (з селами Яблонка и Липниця Велька Малопольского воеводства) належить Польщи.

## История

Як жупа споминать ся  од  XIV. стороча, а список ей поджупанох, котры были тыж капитанами Оравского замка, зачинать ся роком 1375. 

В року 1606 дѣдичныма жупанами стали ся магнаты Турзовцѣ (Thurzó), а в року 1648 подля догоды тоту функцию перебрав Иштван Текели (Thököly), котрый быв послѣдным дѣдичным жупаном. В роках 1854–1860 была злучена з жупов Туровц, але пак ся вернула ку окремости.

Жупа была положена на етничном пограничу словацко-польском. В року 1864 было в ней   и . Было то еднов з причин наступных пограничных спорох добы обох свѣтовых войн.  

В року 1910 языкове зложѣня обывательства жупы было таке:
* Словаци: 59,096 (75.0%)
* Мадяре: 2,000 (2.5%)
* Нѣмцѣ: 1,518 (1.9%)
* Румыны: 8 (0.0%)
* Хорваты: 1 (0.0%)
* Русины: 1 (0.0%)
* Сербы: 1 (0.0%)
* Иншы (главнѣ Поляци): 16,120 (20.5%)

## Жерела и одказы
* **A magyar szent korona országainak 1910. evi népszámlálása**: Első resz. A népesség főbb adatai községek es népesebb puszták, telepek szerint. — Bp., 1912. Доступне онлайн
* Árva vármegye. //**Révai nagy lexikona**. 2. köt. Révai Testvérek Irodalmi Intézet Részvénytársaság, Budapest. 
* 
* 

## Референции

Арва
Орава (рѣка)

**Орава**  *Orava*,  *Arwa*,  *Árva* — рѣка дунайского базену в сѣверозападной Словакии, правый приток Вага. 

## История
В историчной формѣ *Arva* упомянута первый раз в року 1267 в дотычности з уже тогды екзистовавшым над нев Оравскым замком. Без сомнѣву, была то первотна назва рѣкы. Словацка форма *Orava (Oravia)* первый раз упоминать ся в документѣ в року 1314.

В роках  в горном току Оравы выбудовали водный резервоар Оравска преграда. 

## Ток рѣкы
Орава в сучасности вытѣкать зоз рукотворного акумулачного водного резервуара Орава (Оравска преграда), до котрого ся вливають рѣкы *Чорна Орава*, што мать выток в Польщи, и *Бѣла Орава*, а ещи десяткы меншых поточкох, меджи котрыма ся выокремлять *Оравиця*. До створѣня штучного водного резервуара (1958) ся поважовало, же *Орава* ся формуе сутоком Бѣлой и Чорной Оравы. Тече напрямом югозападным и вливать ся до Вагу около села Кральованы.

Рѣка Орава — едина векша рѣка в Оравской жупѣ. Найвекшы мѣста в ей току суть Тврдошин и Долный Кубин. В локалитѣ Оравскый Подзамок на  скалѣ понад рѣков стоить Оравскый замок, давне сѣдлиско администрации Оравской жупы, а днесь словацка памятка истории и културы и вызнамна туристична атракция.

## Жерела и одказы
* Orava //**Ottův slovník naučný**. Illustrovaná encyklopaedie obecných vědomostí. Díl&nbsp;18. Vyd. J.&nbsp;Otto. V Praze, 1902.  Ss.&nbsp;837–838. 
* 

## Референции


Oravský Hrad, Marec 2016.jpg|Оравскый замок
Sútok riek Orava a Váh.jpg|Суток Оравы и Вага
Orava reservoir dam.jpg|Выток Оравы


Катеґорія:Рікы Словакии
Катеґорія:Рікы Европы
Катеґорія:Рікы подля алфавиту
Орава

**Орава** може мати вецей вызнамох:
* Орава — водный резервоар в Словакии
* Орава — жупа в Мадярском кральовствѣ
* Орава — замок в Словакии
* Орава — регион в Словакии
* Орава — рѣка в Словакии
* Орява — село в Ивано-Франковской области, Украины
Орава (регион)

**Регион Орава**,  *Orava*,  *Orawa* —  днешна назва традичного историчного региона, бывшой жупы Арва Мадярского кральовства, котра перестала екзистовати по Трианонѣ (1920) и в далшых роках была роздѣлена на словацкый и польскый регионы Орава.

## История
Подля списованя з року 1910 языкове зложѣня обывательства жупы Арва было таке:
* Словаци: 59,096 (75.0%)
* Мадяре: 2,000 (2.5%)
* Нѣмцѣ: 1,518 (1.9%)
* Румыны: 8 (0.0%)
* Хорваты: 1 (0.0%)
* Русины: 1 (0.0%)
* Сербы: 1 (0.0%)
* Иншы (главнѣ Поляци): 16,120 (20.5%)
По Первой свѣтовой войнѣ з роспадом Австро-Мадярщины настав спор о роздѣлѣ територии жупы меджи Польщов и Чехословакиев. Польща пристала на то, же достане 12 сел. В року 1924 додаточно ся догварили, же польска сторона доставать часть часть села Липниця Велька, котра зостала была на словацкой сторонѣ, а вымѣнов за то оддавать села Гладовка и Суха Гора. Але в року 1938 по Мюнхенской догварьцѣ, выхосновавши слабость опонентох, Польща забрала назад територии, одданы в року 1924 и еще иншы териториалны фрагменты. Наступно, 21. новембра 1939, Словакия, з дозволом Гитлера, забрала вшитку територию бывшой жупы Арва, и в року 1945 в таком россягу вошла она в обновлену Чехословакию. Наконець, териториалный спор меджи двома сосѣдныма штатами быв рѣшеный догодов з 13. юна 1958.

## Польска Орава
До польской Оравы належать 14 сел, котры суть положены в Малопольском воеводствѣ, в повѣтѣ Новый Тарг, меджи нима векшы суть Яблонка (4767 особ) и Липниця Велька (5244 особ), а центром того региона ся поважуе Яблонка. Географично тота територия представлять собов *Оравску котлину*, найвекшый в Польщи регион, належный ку базену Чорного моря.

## Словацка Орава
Словацка Орава ся означать як туристичный регион, без жадного одношѣня ку администативному дѣлѣню Словакии. Историчным и културным центром ся поважуе Долный Кубин. До Оравы входять три окресы: Долный Кубин, Наместово, Тврдошин, а жие там 134 889 обывательох (2011).

## Жерела и одказы
* **A magyar szent korona országainak 1910. evi népszámlálása**: Első resz. A népesség főbb adatai községek es népesebb puszták, telepek szerint. — Bp., 1912. Доступне онлайн
* 

## Референции
Оравскый замок

**Оравский замок**,   *Oravský hrad*,   *Árva vára* — замок в Словакии в селѣ Оравскый Подзамок, вызнамна доминанта региона Орава, еден з перворядных памятникох замковой архитектуры Словакии, храненый народный  памятник културы.

## Полога
Замок лежить о  на сѣверовыход од Долного Кубина, в катастрѣ Оравского Подзамку, над рѣков Орава, на около 100-метровой вышкы скалѣ.

## История

Перва документална упоминка Оравского замка датована роком 1267. Замок тогды належав кралю Бейлови IV., пак дале його наступникам. Од року 1370 замок мав статус жупного замка, а в ньому з кральового повѣрѣня владли замковый жупан (árvai várispán). В року 1484 краль Матяш Корвин поклав за жупана свого немалженского сына Яноша Корвина и даровав му грофску титулу, аж в року 1495 (по смерти Матяша Корвина) тоты, въедно з иншыма маетками одняв му магнат Иштван Заполяи. В року 1556 замок достала до тырвалой держбы родина Турзовцьох (Thurzók) за , аж покля им кральовскый двор выдаткы не верне, а од року 1606 — уже яко дѣдичный маеток «за мечом и кудельов». В року 1621, коли выгасла мужска линия рода, женска линия, 7 сестер, створили тзв. Оравскый компосесорат (Оравске замкове панство), маеткы котрого ся все справовали выбраным справцьом: так ся удало захранити и успѣшно розбудововати замок, а в року 1868 ай отворити ту музей, еден з найстаршых в Словакии. По Другой свѣтовой войнѣ маеток панства быв знародненый.

## Части замка
Оравскый замок ся складать з трьох части:
* горный замок — найстарша часть з XIII. стороча;
* середный замок — XV. – XVI. стороча, каштель Корвина, каштель Яна з Дубовця, обытна турня; 
* нижний замок — найновша часть, каштель Турзовцьох, каплиця  и фара, административны будовы и архив, оборонны первы, другы и третѣ замковы ворота.

## Интересны факты
* В середньом замку в скалѣ выбитый 91-метровый колодязь з питнов водов.
* В часѣ Другой свѣтовой войнѣ нѣмецкы войска зрядили в замку артилерийску дозорну точку, але як на ню выпалили салву совѣтскы «катюшы», забрали ся гет, жебы не ризиковати пошкоджѣня цѣнной памяткы.

## Жерела и одказы
* **Révai nagy lexikona**. 2. köt. Révai Testvérek Irodalmi Intézet Részvénytársaság, Budapest. 1911. 
* '''Официална сторона''' Оравского музея 
* '''Обзор Оравского музея''' 

## Референции
Гемер (окрес Ревуца)

**Ге́мер**,  *Gemer*,  *Sajógömör*— село в окресѣ Ревуца, Банскобыстрицкого края Словакии.

## Полога
Село лежить на югу Ревуцкого окресу. Найблизшы мѣста суть Торналя (), Римавска Собота (),  Рожнява (), Ревуца (), Кошицѣ ().

## История
Перва документална упоминка походить з року 1198. В XIV. сторочу Гемер став ся центром жупы и другым найвекшым мѣстечком. Быв ту невеликый кральовскый замок, котрый в  роках завойовали гуситы, а в року 1459 выслободив го назад краль Матяш Корвин. О перебываню краля в Гемерѣ заховали ся людовы баи, а його памятку припоминать и бронзова статуя, отворена в року 1917, котрой автором быв Барнабаш Голлов. Уж од року 1616 село мало латинску школу. В  XIX. сторочу ту ся додала евангелицка гимназия, де штудовали вецеры вызнамны представителѣ словацкой културной елиты (Янко Матушка, Павел Йозеф Шафарик, Янко Краль, Ян Калинчак, Само Халупка и др.)

## Обывательство

## Жерела и одказы
* '''Официалный сайт'''  
* 
*  

## Референции


Sajógömör07.JPG|Евангелицкый костел
Sajógömör19.JPG|Матяш Корвин
Sajógömör38.JPG|Бывшый жупанат
Золотарьово (Закарпатска область)

**Золотарьово**,  *Ötvösfalva*,  *Zlatáry* — село в Хустском районѣ Закарпатской области Украины, центер сельской рады.

## Административа
;Сельска рада:
Золотарьовська сільська рада
: 90441, с. Золотарьово, вул. Центральна, 52
: тел. 51-280, 70-135;

Од року 2020 входить до 

## Полога
Золотарьово оддалене о  од районного центра и о  од желѣзничной штации Сокырниця.

## История
Перва упоминка походить з року 1409: Wthwesfalwa. Назва походить од  *ötvös* 'ремеселник, котрый нараблять зо золотом, золотарь', але годна то быти не назва професии, а прозывка особы (закладателя, властника). Официална украинска назва *Золотарьово* — зеркалный переклад. 

В року 1910 Золотарьово было переважно русинске, зоз 2032 обывательох были: 1957 Русины, 66 Нѣмцѣ, 9 Мадяре. Подля вѣры: 1965 грекокатолици, 66 израелиты.

В року 1930, в чехословацкой добѣ, село *Zlatáry*  мало 2234 обывателе, з котрых были 2123 Русины, 102 Евреи, 2 Чехы и Словаци, 7 чужоземцѣ. Грекокатолицка громада: 2041 особа; мурованый храм Св. Йоанна Крестителя з року 1806. В селѣ была русинска школа (6 клас) и чешска (1 класа); ходив штатный автобус.

23. октобра 1944 з приходом Червеной армады ся зачала украинска доба истории села. Спочатку село было поименоване *Золота́рьево*, а пак подля украинскых норм *Золотаре́ве*. У *Золотаревому* была една восямрочна и три зачаточны школы, двѣ библиотекы и Културный дом. В року 1969 ту жили 3496 особ.

## Вызнамны родаци
* Василь Довгович (1783–1849), грекокатолицкый священик, филозоф, поет, дописный член Мадярской Академии Наук (од року 1831).

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small> 
* **Sebestyén Zsolt**: Máramaros megye helységneveinek etimológiai szótára. Bessenyei könyvkiadó. Nyíregyháza, 2012.   
* **Ярослав Достал**: Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П. и др. (ред.)**: Історія міст і сіл України. Том 7. Закарпатська область. К. 1969. 

## Референции

 
Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Синаґоґа

**Синаґо́ґа**, **бу́жня** ци **божни́ця** (гр. , «зобраня»; івр. בית כנסת *бет кне́ссет*, «хыжа зобраня»; їдиш שול‏‎ *шул*, «ошкола») є жидувськый сакралный обєкт. Часто служит не лем для молитов, ай ищи для стріч общины ци реліґійного ошколованя.

## Происход
Булшина історикув судит, же синаґоґы ся появили у вавилонськум заятю по збуряню першого єрусалимського храма, дас сперед двадцятьма пятьма сторучами. У часі другого храма синаґоґы вже служили як реліґійні и културні центры, пак по збуряню другого храма в році 70 їх значеня ся зась побулшило. Синаґоґа ся хосновала як молитовня (*бет тефіла*), ошкола (*бет мідраш*) и місто публичных обговорень (*бет кнессет*). Пуздніше переважила молитовна функція, а другі функції ся перемістили в окремішні будовы. Найстаршоє археолоґічноє свідоцтво синаґоґы в Ізраілю (I. столітя) походит из стародавного города Ґамла. Найстаршоє свідоцтво звон Ізраіля (I. столітя перед н. е.) находит ся на грецькум острові Делос.

## Уструй
Синаґоґы не мают єднообразну конструкцію и доста ся рузнят межи собов як у архітектурных формах, так и в інтерьєрах. Історичні синаґоґы ся будовали в стилю свого міста и часу. Еманціпація жидув в Европі дала жидум возмогу будовати роскошні великі синаґоґы на видкых містах.

В ортодоксных синаґоґах жоны традиційно сидят окреме уд чоловікув (за стінов ци на балконі). Многі реформовані синаґоґы своїм уднушным устройом подабают на християнські церькви. На декор ся збулша хоснуют лем орнаменталні малюнкы, фірганкы, мозаікы, вітражі итд. Подобы людий (головно статуї) ся в синаґоґах не стрічают.

Фасада синаґоґы обычайно позерат в бук Ізраіля (в Европі — на восток), а в Ізраілю — в бук Єрусалима. Сяк ся розміщує ай *арон кодеш* — скрыня, де ся укладают звиткы Торы. *Арон кодеш* припоминат ківот завіта, котрый ся ведля Біблії хранив у Єрусалимському храмі; подобно йому ся часто закрыват орнаменталнов завісов (*парохет*).

В середині синаґоґы ся находит *біма* — подіум из столом ци пултом, котрый ся хоснує на читаня молитов и читаня з Торы. В синаґозі знає быти ай вічноє світло (*нер тамід*), што символізує непрерывно світячу храмову менору и Божоє присутство.

## Повязані статі
* Список синаґоґ в Карпатськуй Руси
## Референції



Катеґорія:Сакралны объектыКатеґорія:Юдаїзм
Список синаґоґ в Карпатськуй Руси

Сесь **список [[синаґоґа|синаґоґ]] в [[Карпатьска Русь|Карпатськуй Руси]]** згадує діючі, приспособлені для иншакої ціли и розрушені синаґоґы в Карпатськуй Руси и прилеглых городах. Список правдоподобно неповный позад недостатку жерел.

## [[Жупа Берег|Береґ]]

## [[Жупа Земплин|Земплин]]

## [[Лемковина]]

## [[Жупа Мараморош|Мараморош]]

## [[Жупа Спиш|Спиш]]

## [[Жупа Угоча|Угоча]]

## [[Жупа Унґ|Унґ]]

## [[Жупа Шаріш|Шариш]]

## Референції
Ференц Медвідь

**Медвідь Ференц** ( *Medvigy Ferenc*; 5. януара 1943, Новоє Давыдково&nbsp;— 8. новембра 1997, Київ)&nbsp;— совітськый фотбаліста, фотбалный тренер а функціонер. Бавив на позіції боронника / галфа. Майстер спорта (1964).

## Карєра
### Фотбаліста
Перві фотбалові крокы Ференц Медвідь учинив в Ужгороді, кой му было 15 рокув. Тогды зачав бавити фотбал за юніорку ужгородського ФК «Спартак», заложеного на закладі знамого СК «Русь» и пузднійше переименованого на ФК «Верховина». Три рокы ун быв частьов ужгородського клуба, правда у первум тіму быв лем рук, бо такуй у дебутовому сезонови доростлого фотбала го примітили фотбалові функціонеры кыювського ФК «Динамо», куды ся, по закунчиню сезона, 19ручный фотбаліста и перебрав.

### Тренер
По закунчиню актівної карєры фотбалісты ся Ференц Медвідь став тренером. У роках 1973–1974 треновав первый тім ФК «Букована» из Чернувцюв, из котрым му ся ни вдало указати добрый резултат. У далшых роках треновав юніорськый тім ФК «Динамо», булше ги десять рокув робив у кыювськум спортінтернатови а пуд кониць тренерської карєры быв главным тренер юніорської репрезентаціїУкраїны до 19 рокув.  

## Издобытя
### Тімові
* Четырикратный майстер СССР (1966, 1967, 1968, 1971)
* Трикратный добытник стрібра СССР (1965, 1969, 1972)
* Двократный вітязь Кубка СССР (1964, 1966)

### Індівідуалні
* Майстер спорта (1964)

## Інтересні факты
* 1998. року у центрі Нового Давыдкова быв покладеный памнятник из бюстом Ференца Медвідя. В зачаточнуй подобі простояв десять рокув. У 2008. році з памнятника украли бюст. На днишньый динь памнятник є демонтованый.
*На руднуй хыжи Ференца Медвідя у Новому Давыдкові му є памнятна табла.
* На уровню майструвства Закарпатьскої области бавит фотбал клуб, названый на почесть Ференца Медвідя – ФК «Ф. Медвідя» из Нового Давыдкова.

## Референции

Катеґорія:Умерли 1997
Катеґорія:Уродили ся 1943
Катеґорія:Родакы Нового Давыдкова
Катеґорія:Фотбалісты
Куруц

**Куруц**,  *kurucz*, од  *crux криж*, означало спочатку крижаря,  *crucifer*. В року 1514 навербованы сельскы крижарѣ, котры мали ити бойовати против Османох, збурили ся против панству, а тогды слово *куруцы* достало вызнам: бунтарѣ, ребеланты. Позднѣйше, в часѣ ребелии Текелия и Раковция так называны были бунтарѣ против австрийского панованя. 

В Угорской Руси по боку куруцох масово бойовали Русины. Свѣдчѣньом того е росширене меджи подкарпатскыма Русинами призвиска Куруц, Куруца и подобны.

7. юна 1703 нѣмецке войско в числѣ 900 воякох нечекано напало на таборуючых в Довгому куруцох и поразило повстанцьох. На память того боя в року 1902 в центрѣ села поставили памятник, котрый стоить доднесь. На памятнику кириличный надпис *С Богом, за отчизну и свободу!*

## См. тыж
* Лабанц

## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl&nbsp;15. Vyd.&nbsp;J.&nbsp;Otto. V&nbsp;Praze, 1900 С.&nbsp;404 
* **Поп, Иван**. Энциклопедия Подкарпатской Руси. — Ужгород: Изд-во В.Падяка, 2001. — 431 с.  
* **Чучка П. П.**: Прізвища закарпатських українців. Історико-етимологічний словник. Львів: Світ, 2005. — 704+XLVIII с.  

## Референции

Катеґорія:Крижарскы выправы
Підвид

**Підвид** (*subspecies*) у біолоґії а таксономії категорія низша ги вид. Означує еґземплар в рамках єдного виду, котрый ся одрізнять уд другых видув.  

Катеґорія:Біолоґія
Цітоплазма

***Цітоплазма*** є внутрішный обсяг бункы окрем ядра. Складать ся із текучої цітосолі а орґанелы. Обколесує ю бункова мембрана (цітоплазматична мембрана). Цітоплазма а ядро бункы ся зве протоплазма.

## Штруктура

### Цітосоль
Цітосоль творить вода, суль, орґаничні молекулы а ензімы. Переходить гев много хімічных реакції.

### Орґанелы
Орґанела є частина еукаріотичної бункы із специфічнов функціёв.

Катеґорія:Біолоґія
Иван Пастелий

**Иван Пастелий**,  *Pásztélyi Ioann*; , Мала Пастиль, жупа Унг, Мадярске кральовство – †1799, Унгвар — русинскый церковный и културный дѣятель, педагог, каноник, историк, поет.

## Биография
Походив з родины священика. Теологичне школованя достав в Унгварѣ, Будинѣ и Ягру. Од року 1765 професор етикы Мукачовской духовной семинарии. Позднѣйше священик в Гуменному, Хустѣ, каноник Мукачовской грекокатолицкой епархии. В року 1787 епископ  поклав го за генералного викаря новоствореного Пряшовского викариата з сѣдлиском в Кошицях. 

Але про Пастелия административна робота была беззначна  и в року 1788 резигновав з того уряду. Яко каноник активно ся прилучив до бою за вывольнѣня Мукачовской грекокатолицкой епархии од патроната римокатолицкых бискупох Ягра.

## Творба
Найвекшым приносом Пастелия ку историчной науцѣ были его латинскоязычны роботы *Historia Dioecesis Munkatsiensis* (История Мукачовской епархии), яку  зашорив яко   до своей 6-томной *Истории карпатскых Русинох*,  пак *De origine Ruthenorum* (О походжѣню Русинох), рукопис котрой хранить ся в Державном архивѣ Закарпатской области. В них обстоюе автохтонность Русинох и их право на самостатну диецезию.

З поетичной творбы до нас дойшов лем верш *Пѣснь пастыря душевнаго*, познатый тыж яко *Пѣснь Пастелия*, котрый найскорше опубликовав  в журналѣ *Житє і слово*, Львов, 1894, . Верш написаный людовов бесѣдов, призвиско автора ся вычитуе з акростиха.
 
## Жерела и одказы
* **Данилюк Д. Д.**: Пастелій Іван (1741–1799) //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2011 Том 8.    с.&nbsp;85 Одчитане: 25.01.2021
* **Ковач, Ф.**: Пастелій Іван //  С.&nbsp;260. 
* **Мишанич О. В.**: Іван Пастелій //На Верховині. Збірник творів письменників дорадянського Закарпаття.— Ужгород: Карпати, 1984 — 528&nbsp;с.  Сс.&nbsp;499–500.
* **Павленко Г. В.**: Пастелій Іван // Павленко, Г. Діячі історії, науки і культури Закарпаття : малий енцикл. слов. – Ужгород, 1999. – С.&nbsp;136.
* **Иван Поп**: Пастелий Иоанн (Pásztélyi Ioann) // Поп, Иван. Энциклопедия Подкарпатской Руси. — Ужгород: Изд-во В.Падяка, 2001. — 431&nbsp;с.   С.&nbsp;295.

## Референции

Катеґорія:Русиньскы педаґоґы
Катеґорія:Русиньскы історіци
Катеґорія:Русиньскы церьковны дїятелї
Оддїл (біолоґія)

**Оддїл** () — є таксономична катеґорія про рослины а грибы, котра є еквівалентом к тіпу, што ся хоснує при быдлах. Означує ся закінчіньом при ростлинах — phyta (напр. Bryophyta) а при грибах — mycota (напр. Мухоmycota)

Катеґорія:Біолоґія
Павло Тычина

**Павло́ Тычи́на**,  *Павло Григорович Тичина*, *,  Пѣскы, Черниговска губерния – , Киев, — украинскый совѣтскый поет и высокый штатный урядник.

## Биография
Походив з родины сельского дяка Григория Тычинина. Выштудовав Черниговску духовну семинарию (1913) и Киевскый комерчный инштитут (1917, днесь Киевска народна економична универзита). Працовав в редакциях новинок и часописох, в штатистичном урядѣ. В роках 1921–1923 занимав ся диригентством, створив капелу, котра выступовала з концертами. Од року 1923 — в Харьковѣ, працуе по редакциях и занимать ся литературов. Академик АН УССР (1929). Депутат ВР УССР (1938–1967) и СССР (1946–1962). В роках 1943–1948 — министер школства УССР, в роках 1953–1959 — предсѣдник Верховной Рады УССР. Умер в Киевѣ, погребеный на Байковом теметовѣ.

## Творба
Первый опубликованый верш быв *Ви знаєте, як липа шелестить* (1912). Найвысшый поетичный взлет досяг в року 1924 зберьков *Вітер з України*. 

Перва поетична зберька, *Соняшні кларнети* (1918) спечатена споѣньом елементох символизма и импресионизма з людово-поетичныма. Зачаши од  рокох творчость Тычины доставать фурт вецей пропагандный характер, его основнов темов ся ставать будованя социализма: зберькы *Замість сонетів і октав* (1920), *Вітер з України* (1924), *Партія веде* (1934), *Чуття єдиної родини* (1938; штатна награда СССР, 1941), *Перемагать і жить!* (1942), *Комунізму далі видні* (1961); поемы *Шабля Котовського* (1938), *Шевченко і Чернишевський* (1939)  Творчость Тычины оцѣнена штатной Шевченковов наградов УССР (1962).

Тычина не повѣровав во хрущовску десталинизацию, не одозвав ся на рух «шестидесятникох», аж и выступив з их непохвалов. Интуиция му подшептовала, же за помягком звык прийти новый мороз.

## Интересны факты
* В року 1945, 11.–12. мая, Павло Тычина з допроводом в автах обышли вшитку Закарпатску Украину, и в той подорозѣ у него ся родив верш *Будь здорова, Закарпатська Україно!*, котрый пак включив до зберькы *І рости, і діяти* (1949). Там были такы душевны слова:


* В року 1949 Павло Тычина написав текст гимны УССР *Живи, Україно, прекрасна і сильна*, котрый быв чинный до року 1978, а пак мало оправленый. Днесь на основѣ статѣ 436-1 Криминалного кодекса Украины з 3. юна 2020 за публичне предведеня хоть лем фрагмента того твору мож достати од 5 до 10 рокы арешту з конфишкациев маетку!

## Жерела и одказы
*  **Гальченко С. А.**: Тичина Павло Григорович //Енциклопедія історії України : у 10&nbsp;т.; Інститут історії України НАН України. — К.: Наук. думка, 2013. — Т.&nbsp;10, сс.&nbsp;89.  Одчитане: 27.01.2021) 
* ТЫЧИНА // **Большая российская энциклопедия**. Том&nbsp;32. Москва, 2016, стр.&nbsp;603 Редаговане: 2017. Одчитане: 27.01.2021 
* 

## Референции

Катеґорія:Украинскы писателе
Катеґорія:Украинскы поеты

Катеґорія:Писателе 20. стороча
Викарь

**Викарь**,  *vicarius* — заступник, намѣстник.

;Апостолскый викарь:  *vicarius apostolicus* — епископ або священик, менованый Святов Столицьов на проваджаня апостолского викариата.

;Генералный викарь:  *vicarius generalis* — представитель епархиалного епископа в общом справованю, означать тоту ж функцию, як ай ординарий.

;Епископскый викарь:  *vicarius episcopalis* — представитель епархиалного епископа в ряджѣню.

;Капитуларный викарь:  *vicarius capitularis* — кедь епископ з даякой причины не годен справовати епархию (sede impedita), повинность справованя переходить на *капитулу*, а кедь пост епископа вывольнить ся (sede vacante), капитула под 8 днями мать выбрати змеджи себе его заступника (vicarius capitularis).

;Парохиалный викарь:  *vicarius paroecialis* — священик, помочник пароха, може быти менованый ему на помочь в докончованю пастырского служѣня во вшиткой парохии, в дакотрой ей части ци про дакоторы групы парохианох, а тыж про ровночасне исте служѣня нараз в даколькых парохиях. В парохии годен быти менованый веце як еден парохиалный викарь. Парохиалного викаря менуе епархиалный епископ; про повинность заступлѣня париха в припадѣ того абсенции.

;Судный викарь: судця епархиалного суда, менованый епархиалным епископом, творить единый суд въедно з епископом; але за выимков такых кауз, котры епископ вычленив про себе.

## См тыж
* Екзарх

## Жерела и одказы
* **Révai nagy lexikona**. 11. köt. Révai Testvérek Irodalmi Intézet Részvénytársaság, Budapest. 1914.  С.&nbsp;230.
* 

## Референции
Пѣскы (Бобровицка громада)

**Пѣскы́**,  *Піски́* — село в бывшом Бобровицком районѣ (од року 2020 — Нѣжинском) Черниговской области Украины. 

## Административа
;Сельска рада:
:Пісківська сільська рада17460, Чернігівська обл.,Ніжинський р-н, с. Піски,вул. Тичини, 4а

Од року 2020 входить до Бобровицкой громады.

## Полога
Пѣскы суть положены  о  од районного центру и желѣзничной штации Бобровиця.

## История
Село закладене в добѣ ослободителной войны  на територии Басанской сотнѣ Переяславского полку. В року 1923 подля нового административно-териториалного дѣлѣня Пѣскы однесены ку  Нѣжинского округу,  а од року 1932 — Бобровицкому району Черниговской області.

Найвекша трагедия села стала ся 28. децембра 1942: гитлеровцѣ, одплатов за партизанскый напад на них, спалили вшитко село (670 газдовств) и забили понад 360 люди. Село было выслободжене 16. септембра 1943, а на рок 1950 практично цѣлком ся обновило. В року 1969 село мало 513 домогаздовств и 1562 обывательох.

В року 1972 в селѣ отворили музей-обыстя П.&nbsp;Тычины: хыжа была одтворена подля споминох сестры и рисункох поетового непота.

## Вызнамны родаци
* Павло Тычина (1891–1967), украинскый совѣтскый поет и высокый штатный урядник.

## Жерела и одказы
* 
* 

## Референции

Катеґорія:Населены пункты Украины
Катеґорія:Населены пункты Черниговской области
Пастилкы

**Пастилкы́**,  *Пастілки́*,  *Kispásztély*,  *Pastilky* — село в бывшом Перечинском районѣ (од року 2020 — Ужгородском) Закарпатской области Украины, административно належить ку Дубриничской сельской радѣ. Давна назва: Мала Пастиль.

## Административа
;Сельска рада:
:Дубриницька сільська рада89210, Закарпатська обл.,Перечинський р-н, с. Дубриничі,вул. Центральна, 55

Од року 2020 входить до Дубриничско-Малоберезнянской громады.

## История
Перва упоминка в историчных документах: 1567; осада в том року мала два газдовства; в року 1588 были уже четыри, в року 1599 —17. В року 1798 поставлена церковь Св. Йоанна Крестителя. Теперишня мурована  походить з року 1839, а мурованый крест перед нев — з року 1903.

В року 1910 зоз 280 обывательох села были 256 Русины, 16 Нѣмцѣ, 5 Мадяре. Подля вѣры: 245 грекокатолици, 19 римокатолици, 16 израелиты. До Трианона село належало ку Перечинскому округу (Perecsenyi járás) жупы Унг (Ung vármegye).

В року 1930, в чехословацкой добѣ, з общого числа обывательох 293 были: 243 Русины, 16 Евреи, 34 чужоземцѣ (без чехословацкого горожанства). Грекокатолицка громада мала 271 вѣрника. в селѣ была русинска школа (една класа).

## Вызнамны родаци
* Иван Пастелий (1741–1799), русинскый церковный и културный дѣятель, педагог, каноник, историк, поет.

## Жерела и одказы
* **A történelmi Magyarország** atlasza és adattára 1914 
* **Достал Я.**: Підкарпатська Русь. (Закарпаття періоду Чехословацької республіки 1919–1938). Ужгород, 2014. 
* **Тронько П. и др. (ред.)**: Історія міст і сіл Української РСР. Том 7. Закарпатська область. Київ, 1969.
* **Федака Сергій.** Населені пункти і райони Закарпаття. Історично-географічний довідник. "Ліра". Ужгород, 2014.    С.&nbsp;162.
* 

## Референции

Катеґорія:Населены пункты Украины
Катеґорія:Населены пункты Закарпатской области
Медвідь (чеперушка)

** [[Медвідь]]** (*Ursus*) — фамілія грубых уїдных ссавцюв.

## Далші значиня
**Медвідь** – фамілійноє имня.
* Ференц Медвідь – пӯдкарпатськый фотбаліста
* Петро Медвідь – русинськый новинарь а актівіста
Бункове ядро

ядро (лат. nucleus) — бункова орґанела,  найджена у векшынї бунк еукаріотув котра обсягує ядерні ґены, які складувуть бульшу часть ґенетічного матеріалу.                                                              

## Штруктура
Ядро звычайно має розмір 8-25 мікрометрув у діаметрі. Є обколесеноє двойнистув мембранув, через котру проходять ядерні поры. Ядерна мембрана реґулує транспорт міджі ядром і цитоплазмув а oддїлює хімічні реакції што ся дїють в цитоплазмі од реакції в ядрі.Окрем бункового геному, ядро обсягує білкoвины які регулують чітаня генетічної інформації. Чітаня гену включає процеси транскріпції, спрацованя початкової мРНА (анґ. pre-RNA) a експорт мРНА до цитоплазми. 

Внутрішня часть ядра обсягує єдно або дакулько ядерёк, обколесеных нуклеоплазмов. Нуклеоплазма є ґеловита капалина подобна цитоплазми в якуй суть розпущені матерії, нуклеотід-тріфосфаты, сигнальні молекули, ДНA, РНA, ензімы a білковины.Ґенетічный матеріал є притомный в ядрі в подобі хроматіну, білковин а ДНА. ДНА є притомна як цілый ряд молекул, знамых як хромозомы. Існують два виды хроматiну: еухроматін a гетерохроматiн. Еухроматін — менше компактна форма ДНА, котра є ґенетічнї актівна. У гетерохроматину є ДНА бульше компактно забалена, але неє актівна коло траскріпції.

## Функція
Ядро має дві функції: ряджіня хімічных реакції в меджах цитоплазми і всокочіня інформації, потребнуй про дїлїню бункы.

Катеґорія:Біолоґія